上杨居委会

上杨居委会，也叫上杨居民区，是吴越浙江省湖州市长兴县雉城街道个一隻居委会。

上杨居民区有拉雉城街道老城区个西南部，东面到高家墩居委会，西面到长桥村，南面到三星㘰居委会，北面到长湖申航道（长兴港），区域面积1.5平方公里，管6隻自然村，1隻新村，13隻承包组。根据2023年个《浙江省标准地名录》，上杨居委会面积1.31平方公里，人口975人。

 历史沿革 
共产党占领之后开始辰光归夹塘乡三村；1956年10月份，建立第五高级社；1958年10月份，成立雉城人民公社个辰光是高家墩大队；1961年调整规模个辰光，从高家墩分出来，成立上杨大队。2002年，上杨村实施村改居，改成居委会。

 自然村 

 梅家桥：有座梅家桥，是长兴到小浦个大路桥，村名就是介来个。清《长兴县志》写：“梅家桥属惟新区南乡第一图六庄，距城七里。”
 上杨：村名是从姓氏来个。清《长兴县志》写：“上杨村属惟新区南乡第一图七庄，距城七里。”
 莫家墩：村南有一隻土墩，高五六米，占地半亩多，村名全姓莫，介咾叫莫家墩。清《长兴县志》写：“莫家村属惟新区南乡第一图七庄，距城七里。”
 石桥头：有拉莫家墩个东面，老底子村前有一埭石桥，拉长兴到小浦个路丄，村名就是介来个。清《长兴县志》写：“石桥村属惟新区南乡第一图六庄，距城七里。”
 下杨：有拉长兴港南岸。
 龚家湾：也叫老鸦桥，有拉梅家桥个南面。

 参考资料 

Category:长兴县村级行政区划
Category:雉城街道